También la lluvia a zo ur film diwar-benn ur film. Met ivez diwar benn ur stourm. Kalz a voued zo neuze!  Aon m eus bet er penn kentañ rak ar prantadoù « teulfilm » a vez filmet gant tudenn Maria. Ur plach a labour er skipailh hag a ra ur making-of bennak moarvat. Ar prantadoù se e gwenn ha du a zo filmet fall awalch, nint ket brav tamm ebet, ha buan awalch ne vezont ket gwelet ken. Daoust ha merzet eo bet ne zegase ket gwall dra hag e oa dister?  Nem eus ket komprenet mat perak e oa bet miret anezho er penn kentañ met bon ^^  Mod all ez eus ar « vuhez » hag ar film. Er vuhez eo start evit ar skipailh peogwir nho deus ket kalz a archant evit sevel ar film, er vuhez ez eus ivez indianed Cochabamba o stourm evit ma na vefe ket lakaet krabannoù un embregerezh war an dour foran. Kalz re ger e vefe neuze an dour evito ha dibosubl bevañ (diazezet war fedoù choarvezet er bloavezh 2000).  Ar pezh a vez gwelet eus ar film a ziskouez an doare  meo bet trevadennet Amerika ar Su gant Colón hag an europeaniz er XVvet kantved.  Splann eo neuze kemenadenn ar film : pegen tost eo choazh ar pezh a vev an indianed e broioù Amerika ar Su hirie an deiz eus ar pezh o deus gouzañvet e kerzh an trevadenniñ, 500 vloaz zo.  A bep seurt tudennoù a zo er film, an hini dedennusañ a zo ar produer, fent-du gantañ ha prest da douellañ an indianed evit espern archant hag a sikouro anezho a-benn ar fin.